Nr. 7476 din 28.08.2018

**PROCES-VERBAL**

Încheiat astăzi, 27.08.2018 cu ocazia ședinței ordinare a Consiliului Local al Comunei Ibănești.

Consiliul Local al Comunei Ibănești, a fost convocat în scris prin Dispoziția Primarului Comunei Ibănești nr. 181 din 21.08.2018, cu respectarea prevederilor legale, în temeiul art.39 alin.(1) coroborat cu art. 68 alin.(1) din Legea nr.215/2001 privind administraţia publică locală, republicată, cu modificările și completările ulterioare.

La şedinţă sunt prezenţi: GLIGA MARIUS-CRISTIAN, TODORAN MIRCEA-ALIN-CRISTIAN, PETRA ZAMFIR, DAN IOAN, GLIGA OLIMPIU, CHIRTEȘ EMILIA, TODORAN IONEL-DUMITRU, CIORĂNEANU ȘTEFAN, MATEI FLORIN, ANTON ALINA-ELENA, BLOJ COSMIN, GLIGA VASILE-DUMITRU ȘI DAN NICULAIE – consilieri locali.

Sunt prezenți un număr de 13 consilieri din totalul de 13 consilieri în funcție, în consecinţă, şedinţa este legal constituită.

Au participat: Dl Dan Vasile-Dumitru - primar al Comunei Ibănești, Dna Dan Codruța-Alexandrina – secretar al Comunei Ibănești, Dl Farcaș Sebastian-Irimie – consilierul personal al primarului, Dna Farcaș Doris- consilier juridic, Dna Suceava Floarea - delegat sătesc.

În conformitate cu prevederile art.42 alin.5 din Legea administraţiei publice locale nr.215/2001, republicata, cu modificarile si completarile ulterioare înaintea fiecărei sedinţe secretarul pune la dispoziţia consilierilor, în timp util procesul-verbal al sedinţei anterioare.

Înainte de sedinţă a fost prezentat procesul verbal al sedinţei Consiliului local din data de 17.08.2018, proces verbal care a fost afişat la avizierul Consiliului Local și publicat pe site-ul comunei, pe pagina de internet [www.ibanesti.ro](http://www.ibanesti.ro)

Supun la vot procesul verbal în forma prezentată.

Cine este pentru? 13 voturi.

Împotrivă?

Abţineri?

Sunt prezentate materialele discutate în comisii. Doamna secretar informează că proiectele de hotărâre supuse dezbaterii, au primit aviz favorabil din partea comisiilor de specialitate.

Primarul comunei Ibăneşti, domnul Dan Vasile Dumitru, a convocat Consiliul Local al comunei Ibăneşti, judeţul Mureş în şedinţă ordinară pentru data de 27.08.2018, orele 17:00 (în plen) la sediul Primăriei Ibănești.

Domnul președinte de ședință, Todoran Mircea-Alin-Cristian, începe lucrările ședinței ordinare convocată prin Dispoziţia primarului nr.181/21.08.2018 . În continuare supune la vot ordinea de zi în forma prezentată de către executiv . Cine este pentru? Impotrivă? Abțineri?

S-a votat cu 13 voturi ”pentru” următoarea:

**O R D I N E D E Z I :**

1. Proiect de hotărâre de revocare a HCL nr.47 din 25 iunie 2018 privind aprobarea unei Convenții de cooperare pentru aplicarea Proiectului de interes public ”Poliție – Autorități locale servicii publice în parteneriat”;

Inițiator: Primarul Comunei Ibănești

Raport de specialitate: Secretar

Proiect de hotărâre avizat favorabil:

* Comisia pentru agricultură, activități economico-financiar, amenajare teritoriu și urbanism, juridică, cultură
* Comisia juridică și de disciplină, protecție mediu, turism
* Comisia pentru activități social-culturale, învățământ, sănătate și familie, muncă și protecție socială, protecție copii

1. Proiect de hotărâre privind aprobarea unei Convenții de cooperare pentru aplicarea Proiectului de interes public ”Poliție – Autorități locale servicii publice în parteneriat”;

Inițiator: Primarul Comunei Ibănești

Raport de specialitate: Secretar

Proiect de hotărâre avizat favorabil:

- Comisia pentru agricultură, activități economico-financiar, amenajare teritoriu și urbanism, juridică, cultură

-Comisia juridică și de disciplină, protecție mediu, turism

- Comisia pentru activități social-culturale, învățământ, sănătate și familie, muncă și protecție socială, protecție copii

1. Proiect de hotărâre privind aprobarea reorganizării statului de funcții și a organigramei

aparatului de specialitate al Primarului Comunei Ibanesti

Inițiator: Primarul Comunei Ibănești

Raport de specialitate: Secretar

Proiect de hotărâre avizat favorabil:

- Comisia pentru agricultură, activități economico-financiar, amenajare teritoriu și urbanism, juridică, cultură

-Comisia juridică și de disciplină, protecție mediu, turism

- Comisia pentru activități social-culturale, învățământ, sănătate și familie, muncă și protecție socială, protecție copii.

**Președintele de ședință, dl Todoran Mircea-Alin-Cristian**, supune la vot ordinea de zi care se aprobă în unanimitate cu 13 voturi ”pentru”.

Domnia sa întreabă dacă sunt completări la ordinea de zi.

**Dl primar, Dan Vasile-Dumitru** propune suplimentarea ordinii de zi cu:

1. Proiect de hotărâre privind desemnarea a doi reprezentanți ai Consiliului Local Ibănești în Consiliul de administrație al Școlii Gimnaziale Ibănești;

Inițiator: Primarul Comunei Ibănești

Raport de specialitate: Secretar

Proiect de hotărâre avizat favorabil:

- Comisia pentru agricultură, activități economico-financiar, amenajare teritoriu și urbanism, juridică, cultură

-Comisia juridică și de disciplină, protecție mediu, turism

- Comisia pentru activități social-culturale, învățământ, sănătate și familie, muncă și protecție socială, protecție copii.

**5.** Proiect de hotărâre privind însușirea raportului de evaluare pentru terenul situat în localitatea Ibănești, sat Brădețelu, F.N., Jud. Mureș înscris în C.F. nr. 51485/Ibănești aflat în domeniul privat al Comunei Ibănești;

Inițiator: Primarul Comunei Ibănești

Raport de specialitate: Aparatul permanent de lucru al consiliului local

Proiect de hotărâre avizat favorabil:

-Comisia pentru agricultură, activități economico-financiar, amenajare teritoriu și urbanism, juridică, cultură

Comisia juridică și de disciplină, protecție mediu, turism

-Comisia pentru activități social-culturale, învățământ, sănătate și familie, muncă și protecție socială, protecție copii.

**6**. Proiect de hotărâre privind aprobarea propunerii de dezmembrare a unor terenuri din domeniul privat al comunei Ibănești în loturi care se vor vinde la licitație, pentru construirea de case de vacanță și pensiuni turistice.

Inițiator: Primarul Comunei Ibănești

Raport de specialitate: Secretar

Proiect de hotărâre avizat favorabil:

-Comisia pentru agricultură, activități economico-financiar, amenajare teritoriu și urbanism, juridică, cultură

-Comisia juridică și de disciplină, protecție mediu, turism

-Comisia pentru activități social-culturale, învățământ, sănătate și familie, muncă și protecție socială, protecție copii.

**Președintele de ședință, dl Todoran Mircea-Alin-Cristian** supune la vot aprobarea completării ordinii de zi cu proiectele propuse de dl primar Dan Vasile-Dumitru. Se aprobă în unanimitate cu 13 voturi ”pentru”.

**Trecem la pct.1 de pe ordinea de zi:**

**1. Proiect de hotărâre** **de revocare a HCL nr.47 din 25 iunie 2018 privind aprobarea unei Convenții de cooperare pentru aplicarea Proiectului de interes public ”Poliție – Autorități locale servicii publice în parteneriat”**

Dna Dan Codruța-Alexandrina – secretar al Comunei Ibănești- prezintă adresa primită de la Instituția Prefectului-Județului Mureș cu nr. 11.022/27.07.2018 și înregistrată la sediul primăriei Ibănești cu nr. 6867/02.08.2018 prin care se solicită revocarea HCL nr. 47/25.06.2018 ca urmare a nemotivării în drept a actului administrativ cu Legea nr.218/2002 privind organizarea și funcționarea Poliției Române, respectiv în preambulul hotărârii singura prevedere legală menționată a fost Legea nr.273/2006 privind finanțele publice locale.

D-na Dan Codruța-Alexandrina – secretar al Comunei Ibănești- prezintă raportul de specialitate și proiectul de hotărâre.

**Dl. președinte de ședinţă Todoran Mircea-Alin-Cristian supune la vot proiectul de hotărâre.**

Cine este pentru? 13 voturi.

Împotrivă?

Abţineri?

**HOTĂRÂREA NR.63**

**de revocare a HCL nr.47 din 25 iunie 2018 privind aprobarea unei Convenții de cooperare pentru aplicarea Proiectului de interes public ”Poliție – Autorități locale servicii publice în parteneriat”**

**Trecem la pct.2 de pe ordinea de zi:**

**2. Proiect de hotărâre privind aprobarea unei Convenții de cooperare pentru aplicarea Proiectului de interes public ”Poliție – Autorități locale servicii publice în parteneriat”;**

**Dna Dan Codruța-Alexandrina**, secretar al Comunei Ibănești- prezintă referatul Compartimentului Financiar-Contabil, Impozite și Taxe.

Având în vedere adresa IPJ Mureș Secția de Poliție Rurală - Petelea nr.8 – Postul de Poliție Ibănești nr. 593685/09.05.2018 înregistrată la sediul Primăriei cu nr. 4826/10.05.2018 prin care se solicită încheierea unei convenții de cooperare între Primăria Ibănești și Postul de Poliție Ibănești în baza căreia primăria să asigure posibile sume necesare pentru completarea suportului logistic în vederea întreținerii și reparării mijlocului de transport a autovehiculului cu nr. de înmatriculare MAI 26633 aflat în dotarea postului de poliție Ibănești, utilizat pentru activități care vor fii deprinse în cadrul proiectului de cooperare, în conformitate cu prevederile legii.

**Dna Dan Codruța-Alexandrina,** secretar al Comunei Ibănești- prezintă raportul

de specialitate în care se pune accentul pe temeiul juridic și completarea hotărârii cu Legea Poliției Române. Apoi se prezintă și proiectul de hotărâre cu anexa.

**Dl președinte de ședinţă Todoran Mircea-Alin-Cristian** întreabă dacă sunt discuții.

**Dl Consilier Matei Florin** adaugă faptul că acest proiect s-a mai discutat și propune să se voteze.

**Dl președinte de ședinţă Todoran Mircea-Alin-Cristian** își exprimă punctul de vedere cu privire la faptul că locuitorii Comunei Ibănești sunt oameni cinstiți, de ce se fac atât de multe razii în comună, deoarece acest lucru nu se întâmplă în alte zone.

**Dl cons. Matei Florin** adaugă faptul că am putea cere informații statistice printr-o adresă către IPJ Mureș prin care să vedem care dintre localități este în top, pentru a avea un termen de comparație.

Au loc discuții dezorganizate cu privire la controalele efectuate de către poliție.

**Dl Consilier Todoran Ionel-Dumitru și dl. Gliga Olimpiu** își prezintă punctul de vedere cu privire la aceste controale.

**Dl primar Dan Vasile-Dumitru** informează consilierii că va prezenta pentru dezbatere publică inițierea unui nou proiect de la 1 septembrie, cu privire la aceste discuții, o relaxare a circulației publice și anume viteza pentru mașinile mici până în 3,5 t de 70 km/ h cu anumite excepții. Și pentru mașinile cu masa de peste 3,5 t viteza să fie de 40 km/h deoarece sunt destul de periculoase.

În următoarele zone aglomerate, viteza va fi limitată la 40 km/h pentru mașinile mici:

* Piața Pintilică – plus/minus 50 metri
* De la Ionul lui Octavian- Profi- plus/minus 50 metri
* Mirdatod- Șc. Isticeu- plus/minus 50 metri
* Farmacia Ib.Pădure- Intrare Pripon- plus/minus 50 metri
* Școala Gimnazială Dulcea-Biserică Dulcea- plus/minus 50 metri

Au loc discuții.

**Dl Consilier Petra Zamfir** adaugă faptul că în adresa care va fi trimisă către IPJ Mureș se poate solicita dacă aceste controale rutiere au autorizare de la conducătorii lor.

**Dl președinte de ședinţă Todoran Mircea-Alin-Cristian** supune la vot proiectul de hotărâre.

Cine este pentru? - 13 voturi, Împotrivă?, Abţineri? .

S-a votat cu 13 voturi pentru, adoptându-se:

**HOTĂRÂREA NR.64**

**Privind aprobarea unei Convenții de cooperare pentru aplicarea Proiectului de interes public ”Poliție – Autorități locale servicii publice în parteneriat”;**

**Trecem la pct.3 de pe ordinea de zi:**

**3. Proiect de hotărâre** **privind aprobarea reorganizării statului de funcții și a organigramei aparatului de specialitate al Primarului Comunei Ibănești.**

**Dl primar Dan Vasile-Dumitru** prezintă motivul reorganizării organigramei în urma intrării în vigoare a unei ordonanțe de luna trecută. Posturile de la Serviciul de Apă și Canalizare apar în organigrama Primăriei, iar potrivit acestei ordonanțe nu ar trebui.

Mai există un post vacant și anume cel de deservent.

Deci statul de funcții și organigrama aparatului de specialitate s-au actualizat.

**Dl. președinte de ședinţă Todoran Mircea-Alin-Cristian** supune la vot proiectul de hotărâre.

Cine este pentru? - 13 voturi, Împotrivă?, Abţineri? .

S-a votat cu 13 voturi pentru, adoptându-se:

**HOTĂRÂREA NR.65**

**privind aprobarea reorganizării statului de funcții și a organigramei aparatului de specialitate al Primarului Comunei Ibănești.**

**Suplimentar pe ordinea de zi:**

**Trecem la pct.4 suplimentar pe ordinea de zi:**

**4. Proiect de hotărâre privind** **desemnarea a doi reprezentanți ai Consiliului Local Ibănești în** **Consiliul de administrație** **al Școlii Gimnaziale Ibănești.**

**Dl primar Dan Vasile-Dumitru** prezintă proiectul de hotărâre, propunând ca și reprezentanți pe dl. Dan Ioan și dl. Gliga Vasile- Dumitru în Consiliul de Administrație al Școlii Gimnaziale Ibănești în urma solicitării făcute.

**Dl Consilier Petra Zamfir** întreabă dacă pot rămâne membrii care au fost în rândul trecut sau e necesar să se schimbe.

**Dl Președinte de ședință Todoran Mircea-Alin-Cristian**, spune că e mai bine să rămână aceiași deoarece au continuitate în ceea ce fac.

**Dl Primar Dan Vasile-Dumitru**, adaugă faptul că prin dispoziție s-a numit reprezentant.

Au loc discuții.

Se propun ca și membrii în Consiliul de administrație al Școlii Gimnaziale Ibănești dl. **Todoran Ionel Dumitru și dl. Petra Zamfir,** aprobându-se în unanimitate.

**HOTĂRÂREA NR.66**

**privind desemnarea a doi reprezentanți ai Consiliului Local Ibănești în Consiliul de administrație al Școlii Gimnaziale Ibănești.**

**Trecem la pct.5 suplimentar pe ordinea de zi:**

**5. Proiect de hotărâre privind** **însușirea raportului de evaluare pentru terenul situat în localitatea Ibănești, sat Brădețelu, F.N., Jud. Mureș înscris în C.F. nr. 51485/Ibănești aflat în domeniul privat al Comunei Ibănești;**

**Dl primar Dan Vasile-Dumitru** afirmă că este vorba de terenul aferent Pensiunii Ovidiu și Paula, pentru care s-au efectuat două rapoarte de evaluare în scopul vânzării acestuia la solicitarea administratorului Suceava Maria. Terenul are o suprafață de 4.327 mp situat în intravilanul comunei Ibănești.

Unul dintre rapoarte este întocmit de domnul Șular Ioan-Florin și evaluat la 133.400 RON echivalent a 29.000 EURO, și al doilea de către dl. Moldovan Tudor fiind evaluat la 114.000 RON echivalent a 24.490 EURO.

**Dl Consilier Matei Florin** propune să se voteze prețul cel mai mic deoarece anterior într-o altă ședință s-a făcut la fel. Chiar dacă a solicitat să se facă o medie a prețului evaluat din aceste rapoarte și acela să fie prețul de pornire.

**Dl Primar Dan Vasile-Dumitru,** afirmă că acest lucru nu se poate deoarece înseamnă că nu se însușește niciun raport în acest mod.

**Dl Todoran Ionel-Dumitru** întreabă dacă suprafața este mai mare ca data trecută când a fost efectuat raportul de evaluare pentru concesiune.

**Dl Primar Dan Vasile-Dumitru** afirmă că este puțin mai mică.

Au loc discuții despre suprafață și calculul pe metri pătrați.

Se supune la vot propunerea d-lui consilier Matei Florin, aprobându-se în unanimitate raportul de evaluare întocmit de dl Moldovan Tudor.

**Dl. președinte de ședinţă Todoran Mircea-Alin-Cristian** supune la vot proiectul de hotărâre.

Cine este pentru? - 13 voturi, Împotrivă?, Abţineri? .

S-a votat cu 13 voturi pentru, adoptându-se:

**HOTĂRÂREA NR.67**

**Privind însușirea raportului de evaluare pentru terenul situat în localitatea Ibănești, sat Brădețelu, F.N., Jud. Mureș înscris în C.F. nr. 51485/Ibănești aflat în domeniul privat al Comunei Ibănești;**

**Trecem la pct.6 suplimentar pe ordinea de zi:**

**6. Proiect de hotărâre privind** **aprobarea propunerii de dezmembrare a unor terenuri din domeniul privat al comunei Ibănești în loturi care se vor vinde la licitație, pentru construirea de case de vacanță și pensiuni turistice.**

**Dl primar Dan Vasile-Dumitru** afirmă că în urma discuțiilor de la ultima ședință de Consiliu Local, s-au întocmit 4 loturi și s-a mai propus un lot care era o mlaștină dar un investitor o poate pune în valoare.

Primul lot de teren este cel de la intrarea la Casa de peste râu, la Florești, unde au ieșit 6 parcele. Acolo s-au lăsat 6 metri de acces pentru introducerea utilităților. Înspre râul Gurghiu sunt 5 metri lăsați cale de acces pentru Apele Române, cine va cumpăra va putea să-și închidă terenul însă va fi un drept de servitute, iar evaluatorul va ține cont de acesta, iar prețul va fi mai mic.

Al doilea lot este situat între drumul județean și drumul de acces lângă pod, având o interdicție de 8 metri de construire, fiind zonă de protecție a drumului.

Au loc discuții referitoare la drum.

**Dl Consilier Matei Florin** afirmă că aceste terenuri au acces din două părți.

Au loc discuții.

Apoi o suprafață de 35 ari pentru pensiune, având trei benzi cu restricții: una de construire, una pentru liniile de înaltă tensiune, una pentru cei 5 metri de lângă râul Gurghiu.

Au loc discuții dezorganizate.

Al treilea lot este situat la intrare spre izvorul Bucin cu restricție de construire către drumul județean și linia de tensiune.

**Dna cons. Anton Alina** întrebă dacă drumul către izvor rămâne.

**Dl primar Dan Vasile-Dumitru** răspunde afirmativ.

Au loc discuții.

Al patrulea lot din sus de izvorul Bucin având o situație asemănătoare, fiind tot o zonă mlăștinoasă, 10 metri nu s-a putut întabula. Aici fiind conducta de apă, pârâul și linii de tensiune.

Discuții dezorganizate.

Mai sunt 8 parcele pentru vânzare cu deschidere la drumul județean.

Au loc discuții.

**Dl primar Dan Vasile-Dumitru**, afirmă că acestea sunt propunerile până la faza de licitație.

**Dna cons. Anton Alina** întreabă dacă parcele nu se pot unifica pentru construirea unei pensiuni.

**Dl primar Dan Vasile-Dumitru** afirmă faptul că nu trebuie să aglomerăm doua pensiuni una lângă alta.

Au loc discuții.

**Dl primar Dan Vasile-Dumitru** afirmă că pe fiecare parcela va fi câte o căsuță de vacanță. În primul rând vom face dezmembrarea și apoi vom lucra la condițiile de vânzare și modelul arhitectural.

**Dl consilier personal al primarului Farcaș Sebastian-Irimie** afirmă că doar la casele de vacanță se poate stabili un model arhitectural, nu și la pensiuni.

**Dl președinte de ședință Todoran Mircea-Alin-Cristian** face o propunere ca până se va finaliza dezmembrarea acestor loturi să publicăm pe site organizarea unui concurs de arhitectură pentru studenți și cel mai bun proiect să fie premiat din bugetul local al primăriei.

**Dna cons. Anton Alina** întreabă dacă parcelele se vor vinde numai în momentul când vor avea utilități sau o să le asigurăm utilitățile după vânzare lor.

**Dl viceprimar Gliga Marius-Cristian** adaugă faptul că acestea se vor vinde acum.

**Dl primar Dan Vasile-Dumitru** răspunde că nu se vor asigura utilități.

**Dl cons. Matei Florin** afirmă faptul că fiecare își va asigura individual utilitățile.

Au loc discuții despre introducerea utilităților.

**Dl. cons. Gliga Vasile-Dumitru** afirmă faptul că fiecare persoană care va cumpăra teren se află în cunoștință de cauză privitor la utilități. Iar dacă aceste terenuri vor avea toate utilitățile prețul lor se va ridica foarte mult.

Au loc discuții.

**Dl cons. Todoran Ionel Dumitru** afirmă că cei care cumpără teren cu un preț mai mare, nu vor mai investi bani dacă sunt asigurate utilitățile.

Au loc discuții.

**Dl primar Dan Vasile-Dumitru** afirmă că fiecare teren va avea C.F. , care va fi dat titularului.

**Dl. președinte de ședinţă Todoran Mircea-Alin-Cristian** supune la vot proiectul de hotărâre.

Cine este pentru? - 13 voturi, Împotrivă?, Abțineri? .

S-a votat cu 13 voturi pentru, adoptându-se:

**HOTĂRÂREA NR.68**

**Privind aprobarea propunerii de dezmembrare a unor terenuri din domeniul privat al comunei Ibănești în loturi care se vor vinde la licitație, pentru construirea de case de vacanță și pensiuni turistice.**

**DIVERSE:**

**Dl primar Dan Vasile-Dumitru,** prezintă răspunsul primit de la DJEP Mureș cu nr. 6925/24.07.2018, în urma adresei trimise în care au fost puse anumite întrebări de către consilieri locali.

* 1. La nivelul comunei Ibănești sunt cuprinse în statul de funcții 3 funcții publice, la nivel de compartiment, iar raportat la nivelul populației se apreciază că e suficientă ocuparea a 2 posturi unul de stare civilă și unul pe linie de evidența persoanelor.
  2. În fișele postului nu pot fi cuprinse alte atribuții decât cele strict legate de domeniul de activitate.
  3. În legislația aplicată în domeniul de activitate nu se prevede un număr minim de acte de identitate ce trebuie întocmite la nivelul SPCLEP într-o anumită perioadă de timp.
  4. Fiecare SPCLEP este un Serviciu public în subordinea Consiliului Local.

Se poate pune în discuție analiza arondării deservirii comunei Ibănești la SPCLEP Hodac, acest demers nu impune costuri din partea comunei Ibănești.

Au loc discuții.

**Dl. cons. Matei Florin** întreabă dacă nu se poate externaliza ca și cel de la asistență socială.

**Dl primar Dan Vasile-Dumitru** răspunde că nu se poate.

Au loc discuții despre acest serviciu.

**Dl primar Dan Vasile-Dumitru** propune să se facă o statistică, să vedem ce o să se poată face.

**Dna secretar Dan Codruța-Alexandrina** afirmă că suma de 50.000 de lei trebuie cheltuită pentru aparatură.

Au loc din nou discuții.

**Dl cons. Todoran Ionel Dumitru** propune să ne arondă la Hodac.

**Dna secretar Dan Codruța-Alexandrina** ne informează că cetățenii comunei Ibănești nu vor mai fi primiții la SPCLEP Reghin dacă arondarea serviciului va fi la comuna Hodac.

Au loc discuții dezorganizate.

**Dl cons. Florin Matei** propune să avem deschidere cu acest proiect și poate și cei din comuna Hodac vor avea deschidere cu alte proiecte, de exemplu cu canalizarea pentru ca aceștia nu o au.

**Dl primar Dan Vasile-Dumitru** propune să avem prima dată ceva date exacte ca să putem face calcule. Să se solicite la primăria Hodac informații în baza Legii nr.544/2001 privind liberul acces la informațiile de interes public, câte cărți de identitate eliberează pe lună, pe săptămână și ce salarii cei de le S.P.C.L.E.P. Hodac, după care vom vedea ce se hotărăște.

**Dna secretar Dan Codruța-Alexandrina** afirmă că salariul personalului din cadrul primăriei Hodac trebuie să fie afișat, conform legii, pe site.

Au loc discuții.

Se propune efectuarea unei statisticii.

**Dl. consilier Todoran Mircea-Alin-Cristian, preşedintele de şedinţă,** întrucât problemele înscrise pe ordinea de zi au fost epuizate, declar închise lucrările ședinței Consiliului Local.

Președinte de ședință, Contrasemnează

CONSILIER, SECRETAR,

Todoran Mircea-Alin-Cristian Dan Codruța-Alexandrina